l-iskola prinċipali tal-Aikido f'Malta, 'Aikido Yamato Dojo', irċeviet rikonoxximent mingħand il-Fondazzjoni tal-Aikikai, il-kwartieri dinji tal-Aikido f'Tokyo, l-Ġappun. Il-Fondazzjoni tal-Aikikai awtorizzat lil Yamato Dojo, biex tkun l-iskola ewlenija li tirraprezentohom f'Malta. F'dan id-dawl, il Yamato Dojo, ħa jkun qiegħed ibiddel l-isem tiegħu għal 'Aikikai Malta'. Dan kollu qiegħed jgħin biex din l-arti marzjali tkun tista tiġi prattikata fuq livel internazzjonali. Il-fondazzjoni tal-Aikikai hija l-akbar organizzazzjoni ta' prattikanti tal- Aikido fid-dinja, mmexxija minn-neputi tal-fundatur, Moriteru Ueshiba. AIKIDO hi Arti Marzjali Ġappuniża evoluta u msaħħa bil-bosta, u l-enfasi li tingħata li nuru kura lejn l-oħrajn daqs dik li nuru lejna nfusna, paradossalment, anke lejn dawk li jixtiequlna d-deni. L-Aikido primarjament jiffoka fuq l-istudju ta' movimenti naturali tal-ġisem, approċċ flessibli lejn tekniki fiżiċi, u l-iżvilupp ta' enegija armonjuż u kooperattiv. L-approċċ flessibli u kumpless ta' l-Aikido, fejn l-enerġija ta' l-attakkant tiġi ridiretta, jgħin dawk li jipprattikawh biex jiżviluppaw bilanċ mentali għoli ferm, saħħa u sensittivita, waqt li jkunu ukoll qed jitgħallmu Arti Marzjali potenzjalment devastanti. Dan il-process jgħin l-Aikidoka biex jiżviluppaw abbiltajiet li bihom isolvu konflitti reali li jiltaqgħu magħhom kuljum, flimkien ma' sitwazzjonijiet stressanti, u jagħmlu dan b'mod kalm, prattiku u posittiv. Sensei tal-Aikido mill-Ġappun, ser ikun appuntat Direttur tal-Aikikai Malta mill-Fondazzjoni innifisha. Jun Nomoto Sensei (7 th Dan) ser ikun responsabbli ghat-taghlim u ghall-istandards tekniċi. Hu għandu iktar minn 40 sena ta' prattika, u fil-preżent hu wkoll konsulent tal-mexxej tal-Aikido fid-dinja. Hu mistenni jibda' jżur Malta fuq bażi regolari matul is-sena. ' Inħossni ferħan u onoroat għal dan ir-rikonoxximent tant mistħoqq wara 25 sena minn kemm ilu l-Aikido f'Malta' jgħid Kevin Bonanno, President tal-Aikikai Malta. Aikikai Malta se tibda' tagħti Ċertifikati li huma reġistrati mal-Fondazzjoni tal-Aikikai, xi haga ġdida ghal Malta. L-ewwel avveniment tal-Aikikai Malta ser isir bejn 12 – 14 t'April, fil-Ħamrun. Il-pubbliku ġenerali huwa mistieden josserva. L'Aikikai Malta toffri prattika tal-Aikido b'mod regolari, kors ġdid se jibda f'Marzu. Kull min hu nteressat għandu jċempel fuq 99899733 jew iżur is-sit www.aikidomalta.net jew FaceBook: Aikikai Malta